ישי אדר

ישי אדר (נולד ב-17 ביולי 1970, בירושלים) הוא מלחין פסקולים לקולנוע, מעצב סאונד לממשקים ולעבודות וידאו, מוזיקאי עצמאי, שותף בהרכב "בני המה" וממקימי "נושאי המגבעת". הוא היה מבקר מוזיקה בעיתונים "כל העיר", "במחנה", "העיר" ו"תל אביב". מרצה לפסקול בבית הספר סם שפיגל לקולנוע ולטלוויזיה. כיום הוא מרצה וראש המסלול למוזיקה וסאונד לקולנוע בבית הספר לאומנויות הקול והמסך במכללת ספיר וגם מרצה לפסקול בבית הספר סם שפיגל לקולנוע ולטלוויזיה. [1] אדר התחנך בבית ספר יסודי "כרמלי" בירושלים ובתיכון לאומנויות, שם הכיר את חבריו ללהקת נושאי המגבעת – אלון כהן, תמיר אלברט ואהד פישוף. הלהקה פעלה בין השנים 1986 ל-1992, ואדר פרש ממנה בסוף 1988, עם גיוסו לצה"ל. בשנת 1988 הוציאה הלהקה את "הקסטה הראשונה", שכללה את השירים "האלוהים שלי עייף", "לייב אין בית שמש", "המוהלת", "נושאי המגבעת" (המוכר יותר כ"האדמה מקולקלת") ו"קול של אלוהים אחר". אדר חזר לסיבוב הופעות האשכבה של הלהקה "הבא בתור הוא כלום", שנערך בשנת 1991 עם רם אוריון ואהד פישוף. בתחילת שנות ה-90 פנה לדרך עצמאית, והיה מחלוצי היוצרים האלקטרוניים בארץ ואוטוריטה בתחום. הוא קבע את מושבו במצפה רמון, והתפרנס מכתיבת ביקורת מוזיקה וניהול מוזיקלי של תחנת "רדיו דרום". עסק ביצירה אלקטרונית עצמאית ובשיתופי פעולה שונים, בין השאר עם חברו ללהקת "נושאי המגבעת", אהד פישוף. ב 1996 עזב את מצפה רמון ועבר לגור בתל אביב, שם התחיל לעבוד על אלבום הבכורה שלו HER שיצא בשנת 1999 תחת הלייבל פאקט. היום קשה להשיג עותק מודפס של האלבום והוא נחשב בקרב מביני דבר לאלבום קאלט ופורץ דרך. במקביל ליצירה העצמאית, החל לעסוק בהלחנת פסקולים לקולנוע ולטלוויזיה. בין עבודותיו הבולטות: שנת אפס (2004, בימוי: יוסף פיצ'חדה), בופור (2007, בימוי: יוסף סידר) ושתיקת הארכיון (2010, בימוי: יעל חרסונסקי). הפסקול של בופור יצא גם כדיסק תחת הלייבל אק-דאק. בשנת 2008 חזרו אדר ואהד פישוף לשתף פעולה, במסגרת ההרכב "בני המה". ההופעה הראשונה של ההרכב הייתה במסגרת האירוע "איש בלי חולצה", בניהולו האומנותי של גיא בכר. אדר ופישוף עבדו על אלבום הבכורה "בני המה" כשלוש שנים, והוא יצא בדצמבר 2011 תחת הלייבל "אנובה". האלבום נמכר בחנויות כדיסק וכן כעותק דיגיטלי. בהופעות מבצעים השניים מספר שירים של "נושאי המגבעת" בעיבודים חדשים: "האלוהים שלי עייף", "לייב אין בית שמש" ו"נושאי המגבעת". בשנת 2012 יצא הקטע "קאמפאי" ב-The tapper, דיסק האוסף המצורף למגזין היוקרתי The wire. בשנת 2018, הוציא את האלבום "12" בלייבל Confused Machines. פסקול הסרט שתיקת הארכיון. פסקול הסרט בופור. הפסקול יצא גם כדיסק נפרד. עיצוב ממשק סאונד לטלפון החכם the first else. פסקול הסרט שנת אפס. נירית אנדרמן, "גט" ו"פרינסס" הם הסרטים הזוכים בפרס הראשון בפסטיבל הקולנוע בירושלים, באתר הארץ, 19 ביולי 2014 פסקול הסרט "מיסטר גאגא" פסקול הסרט "ירח בבית 12". פסקול הסרט בית לחם אתר האינטרנט הרשמי של ישי אדר בן שלו, קולו של ההר, באתר הארץ, 10 בדצמבר 2007 עמיחי שלו, הבא בתור הוא מה, באתר ynet, 28 בספטמבר 2008 אורי זר אביב, אהד פישוף וישי אדר מוציאים אלבום, באתר הארץ, 11 בנובמבר 2011 אמיר סומר, ‏המוזיקאי שיצא מהחלון ונעלם: ישי אדר עדיין מתאושש מנושאי המגבעת. ריאיון, באתר "Time Out ישראל", 2 בדצמבר 2015 מכּתביו: פעם היו לי חברים, באתר nrg‏, 22 בדצמבר 2005 המצב קקה, באתר nrg‏, 5 בינואר 2006 פטנט רשום, באתר nrg‏, 10 בפברואר 2006 ישי אדר, מאסטר קלאס, באתר "המקום הכי חם בגיהנום", 28 בנובמבר 2014 ישי אדר, במסד הנתונים הקולנועיים IMDb (באנגלית) ישי אדר, באתר MusicBrainz (באנגלית) ישי אדר, באתר Discogs (באנגלית) ישי אדר, דף שער בספרייה הלאומית ישי אדר באתר של בית הספר סם שפיגל לקולנוע ולטלוויזיה יורם בר, צעירים מדי לרוקנ'רול, כל העיר 12 ביוני 1987 יורם בר, סוף טראגי של מערבון ערבי, כל העיר 20 במרץ 1992 בן שלו, קולו של ההר, באתר הארץ, 10 בדצמבר 2007 רוני דורי, איש בלי חולצה, באתר הארץ, 23 בדצמבר 2011 בן שלו, אהד פישוף וישי אדר חוזרים אל אמנות הפופ, באתר הארץ, 23 בדצמבר 2011 בן שלו, ישי אדר, יוצא "נושאי המגבעת" ו"בני המה", הוציא אלבום סינתפופ עכשווי ומוצלח, באתר הארץ, 10 באוקטובר 2018